# Szakdolgozati témák

# Politológia szakos hallgatók számára

**Antal Attila**

1. A magyar és a közép-kelet-európai alkotmányos rendszerváltások;
2. Tranzitológia, demokratikus átmenet, autokráciák és diktatúrák;
3. Alkotmányozás a rendszerváltás után: az új Alkotmány kialakítására irányuló törekvések, az Alaptörvény megalkotása;
4. Jogi, politikai és populista alkotmányosság;
5. Alkotmánybíráskodás;
6. Környezet- és energiapolitika;
7. Szakpolitikai témák megbeszélés szerint;
8. Környezeti demokrácia Magyarországon;
9. Demokráciaelméletek;
10. Klasszikus és modern ideológiák;
11. A közvetlen demokrácia intézményrendszere;
12. Deliberatív és közvetlen demokrácia;
13. Civil szervezetek a közpolitika-formálásban;
14. Civilek a politikában;
15. Jog és politika, jogpolitika;
16. Kormányzati hatékonyság és teljesítmény;
17. Hálózatelmélet és politikatudomány;
18. Politikai ideológiák;
19. Populizmus és populizmuselmélet;
20. Autoriter populizmus;
21. Populizmusok összehasonlító elemzése;
22. Hibrid rendszerek elmélete és gyakorlata;
23. Jobb és baloldali populizmus;
24. Nacionalizmus a 21. században;
25. Kritikai elméletek, kritikai gondolkodás;
26. Társadalomeleméleti és kritikai elméleti témák;
27. Kivételes jogrend, kivételes állapot;
28. Globális kapitalizmus és annak kritikai elemzése;
29. Ökológiai- és klímaválság;
30. Ökopolitika;
31. Gazdasági- és társadalmi válságok;
32. Polikrízis;
33. Politikai identitás;
34. Ellenségképzés és gyűlölet a politikában.

**Arató Krisztina**

1. A makroszintű érdekegyeztetés átalakulása Magyarországon
2. Az Európai Unió gazdasági és politikai válságterületei
3. Szakszervezeti szervezettség Magyarországon a rendszerváltás után
4. Az EU Strukturális Alapjainak fogadása Magyarországon: a tervezés-programozás folyamata
5. A Strukturális Alapok fogadása Magyarországon  - projekt-esettanulmány
6. A demokrácia deficit az Európai Unióban
7. A tagállami demokrácia és az Európai Unió
8. Az EU Strukturális Alapjainak fogadása Magyarországon: az intézményrendszer problémái
9. Foglalkoztatáspolitika az Európai Unióban
10. További témák egyéni egyeztetés alapján

**Benedek István**

1. A magyar politikai rendszer elemzése
2. Demokratizáció és autokratizáció: elméleti megközelítések
3. Demokratizáció és autokratizáció: empirikus elemzések
4. Az autokratikus rezsimek működése
5. Közép- és Kelet-Európa politikai rendszerei
6. Összehasonlító politikatudományi elemzések
7. A populizmuskutatás elméleti kérdései
8. A populizmus empirikus vizsgálata: konkrét esettanulmányoktól az átfogó elemzésekig
9. Pártok és pártrendszerek: elméleti megközelítések
10. Pártok és pártrendszerek empirikus vizsgálata: konkrét esettanulmányoktól az átfogó elemzésekig

**Bene Márton**

A közösségi média hatása a politikai viselkedésre

1. Politikai kommunikáció a közösségi médiában
2. Politikai kommunikáció kvantitatív vizsgálata
3. Politika a médiában. Politikai események, szereplők, történések médiareprezentációjának tartalomelemzésre épülő vizsgálata.
4. A magyar média szerkezete, működése
5. Médiahatások empirikus vizsgálata
6. Survey- vagy tartalomelemzés alapú politikatudományi elemzések

**Boda Zsolt**

1. A legitimitás konceptuális és gyakorlati kérdései
2. Intézményi bizalom és közpolitikai eredményesség
3. A közpolitika folyamat Magyarországon: esettanulmányok
4. A jó kormányzás problematikája

**Franczel Richárd**

1. Valamely kiválasztott európai vagy Európán kívüli ország alkotmányos, politikai és kormányzati rendszere, egyes országok összehasonlítása
2. Az Egyesült Királyság politikai és kormányzati rendszere, miniszterelnöki intézménye, brit miniszterelnökök
3. Franciaország politikai és kormányzati rendszere, elnöki és miniszterelnöki intézménye, francia elnökök és miniszterelnökök
4. Németország politikai és kormányzati rendszere, kancellári intézménye, német kancellárok
5. A Benelux-államok, a skandináv országok, a mediterrán országok, a kelet-közép-európai, illetve további európai térségek és országok politikai és kormányzati rendszere, miniszterelnöki intézménye, miniszterelnökei
6. Politikai vezetéselmélet, valamely ország politikai vezetőjének, vezetői karakterének (összehasonlító) vizsgálata, politikai életútjának vizsgálata
7. A magyar alkotmányos és politikai rendszer valamely intézményének (államfő, parlament, kormány, alkotmánybíróság, ombudsman, pénzügyi-gazdasági szervek, az igazságszolgáltatás intézményei stb.) vizsgálata, nemzetközi összehasonlítása
8. A magyar választási rendszer, a rendszerváltás utáni választások összehasonlító vizsgálata
9. Európai országok választási rendszerei, európai országok választásainak összehasonlító vizsgálata
10. A magyar kormányzati rendszer, a kormányzati struktúra és kormányzati döntéshozatal vizsgálata
11. A magyar kormányzati rendszer, miniszterelnöki intézmény, miniszterelnökök a dualizmusban és a Horthy-korban
12. A szocializmus kormányzati rendszere, a Minisztertanács elnökei
13. A magyar kormányzati rendszer, miniszterelnöki intézmény, miniszterelnökök a rendszerváltás után
14. A magyar miniszterelnöki háttérapparátus a rendszerváltás után
15. További témák egyéni egyeztetés alapján

**Illés Gábor**

1. Politika- és demokráciaelmélet

-realista politikaelmélet (Bernard Williams, Raymond Geuss; továbbá kortárs realista témák: politikai ítélőképesség, politikai erények, felelősségetika, stb.)

- a vezérdemokrácia elmélete és annak alkalmazása  
- politikai vezetés (elméleti dilemmák, esettanulmányok)

-politikai képviselet (elméletek és esettanulmányok)

1. Diszkurzív politikatudomány

-elméleti dilemmák, diskurzuselemzések

1. Az egyetemes politikai gondolkodás története

-antik görög politikai gondolkodás (Thuküdidész, Platón, Arisztotelész)  
-Machiavelli politikai gondolkodása és hatása  
-19. századi liberalizmusok  
-Max Weber politikai gondolkodása és hatása  
-Isaiah Berlin politikai gondolkodása és hatása  
-Michael Oakeshott politikai gondolkodása és hatása  
-politikai ideológiák morfológiai elemzése

1. A magyar politikai gondolkodás története

- a dualizmus korának magyar politikai gondolkodása

Külön egyeztetés alapján lehetséges évfolyam- és szakdolgozat írása a fenti, tágabb témakörökhöz kapcsolódó egyéb részterületekből is.

**Kiss Balázs**

Szakdolgozati témák BA-hallgatók számára

1. Egy magyar politikai párt vizuális megjelenésének az elemzése
2. Egy politikai esemény narratív és vizuális elemzése: migráció, klímaválság, metoo, járvány, ukrajnai háború
3. Egy magyar politikus narratív és vizuális elemzése
4. Valamelyik kommunikációelméleti hagyomány részletes bemutatása politikai példákkal

Szakdolgozati témák MA-hallgatók számára

1. Expresszív politika Magyarországon
2. Kommunikáció és demokrácia viszonya
3. Érzelmek és politika: elméleti alapok
4. Érzelmek a magyar politikai életben és kommunikációban
5. Vizualitás a magyar politikai életben

**Körösényi András**

1. Realista demokráciaelméletek és empirikus megalapozásuk;
2. Heresztetika, framing és manipuláció a demokráciában: elmélet és gyakorlat.
3. A plebiszciter vezérdemokrácia elmélete / gyakorlata;
4. A liberális demokrácia ellentmondásai, működésének demokratikus, liberális és autoriter elemei;
5. Autoriter kormányzás elmélete és gyakorlata (egy vagy több empirikus eset)
6. A populizmus mint aszimmetrikus ellenfogalom;

**Mándi Tibor**

1. Az egyetemes politikai gondolkodás története:
   * politikai gondolkodás és politikai filozófia, „régiek” és „modernek” vitája;
   * az antik politikai filozófia, Platón politikaelmélete;
   * brit politikai gondolkodás a kora újkortól napjainkig;
   * az Egyesült Államok alapításának eszmetörténeti háttere; amerikai politikai gondolkodás az államalapítástól napjainkig.
2. Kortárs politikaelmélet:
   * liberális, libertárius és kommunitárius elméletek;
   * szabadság és egyenlőség problémája a modern politikaelméletben;
   * a kortárs demokráciaelmélet irányzatai, episztemikus demokrácia;
   * a liberális demokrácia és kritikusai.
3. Politikai ideológiák:
   * angolszász konzervativizmus és liberalizmus, neokonzervativizmus, neoliberalizmus;
   * a liberalizmus és konzervativizmus válsága a 21. század elején, a populizmus kihívása;
   * a „harmadik út” és a szociáldemokrácia megújítására tett kísérletek;
   * „politikai korrektség”, identitáspolitika, politika az egyetemeken.
4. Politikai tudás és politikatudomány:
   * a politikai tudás problémája a politikaelmélet történetében;
   * modern tudáselméletek és a politikai tudás formái;
   * elméleti-módszertani irányzatok és viták a politikatudományban, a politikatudomány helyzete, relevanciája és oktatása;
   * művészet, irodalom, populáris kultúra és politika.
5. Az Egyesült Államok politikai rendszere és politikája:
   * az „amerikai kivételesség” koncepciója, története és jelenkori relevanciája;
   * alkotmányos intézmények, hatalommegosztás, fékek- és ellensúlyok rendszere;
   * politikai pártok és választások az Egyesült Államokban;
   * az Egyesült Államok politikatörténete, az amerikai bel- és külpolitika aktuális kérdései.

Egyéni megbeszélés alapján lehetőség van évfolyam- ill. szakdolgozat készítésére a megadott témákhoz közelebbről vagy távolabbról kapcsolódó más témákban is.

**Pesti Sándor**

1. Mi a parlamentarizmus? Parlamentarizmus-elméletek.
2. A parlament ellenőrző funkciójának érvényesülése és annak eszközei az újkori magyar parlamentarizmus történetében.
3. A parlamenti bizottságok típusai, szerepük a XX-XXI. századi magyar parlamentben.
4. A parlament súlya, szerepe és funkciói a rendszerváltás utáni magyar politikai rendszerben, az uniós tagság ezt érintő következményei.
5. A kormányzati döntéshozatal mechanizmusai, a kormányok működési és szervezeti rendje Magyarországon a rendszerváltástól napjainkig. Az egyes ciklusok összehasonlító elemzése.
6. Az agytrösztök, tanácsadók szerepe a modern közpolitikában.
7. A miniszterelnök súlya, szerepe a magyar kormányzati rendszerben. Az egyes ciklusok és miniszterelnökök összehasonlító elemzése.
8. A közpolitikai döntéshozatal mechanizmusai Magyarországon és egy választott nyugati demokráciában. Komparatív elemzés.
9. Magyar külpolitika 1990-2023.
10. A határon túli magyar kisebbségek helyzete, jogállása. Kisebbségi és többségi stratégiák.
11. A rendszerváltás utáni magyar kormányok nemzetpolitikája.
12. A radikális jobboldal a magyar politikában a rendszerváltástól napjainkig.
13. A rendszerváltás utáni jelentősebb magyar pártok viszonyulása a XIX-XX. századi magyar történelem egyes korszakaihoz, politikai alakulataihoz, szereplőihez.
14. Az etnikai konfliktusok gyökere és természete a posztkommunista régiókban. Konkrét konfliktusok feldolgozása, összehasonlítása.
15. Nemzeti érdek, nemzeti önazonosság és az európai integráció viszonya.
16. Az EU-szkepticizmus okai, természete és megnyilvánulási formái.
17. Nemzetállamok, nemzeti szuverenitás a globalizáció korában.
18. Oroszország helye az új világrendben. Az orosz-európai viszony az elmúlt 30 évben.
19. Az orosz-német viszony alakulása az elmúlt 30 évben.
20. Az orosz-amerikai viszony alakulása a Szovjetunió felbomlásától napjainkig.
21. A putyini rendszer.
22. A közvetlen demokrácia érvényesülésének problematikája a modern képviseleti demokráciák korában.
23. Az állam szerepe, az állami kompetencia határai és az ezzel kapcsolatos dilemmák a modern demokráciákban. Egy választott szakpolitikai területet vagy alapjogot érintő hazai illetőleg nemzetközi összehasonlító elemzés.
24. Bármely magyar szakpolitikával kapcsolatos, átfogóbb, vagy speciálisabb területet érintő közpolitikai elemzés (nemzetközi összehasonlító is).
25. Változások a magyar politikai rendszerben a második, a harmadik és a negyedik Orbán-kormány időszakában.
26. Az Európai Unió és Magyarország viszonya 2010 után.
27. Oroszország és Magyarország viszonya 2010 után.
28. A második, a harmadik és a negyedik Orbán-kormány tevékenységének megjelenítése a nyugati sajtóban (általánosságban vagy egy választott ország sajtójában).
29. Folyamatosság és változás a Fidesz politikájában 1990-től napjainkig (értékrend, politikai stratégia, politikai kommunikáció, szövetségi politika, egyes szakpolitikai kérdésekben képviselt álláspont).
30. A kutatási területét érintő, egyéni megbeszélés alapján egyeztetett téma.

**Szabó Andrea**

1. A választói magatartás elméletei és ciklikussága.
2. A „magyar választó” legfontosabb vonásai.
3. Egyes pártok (többek között, a Fidesz, DK, MSZP, Jobbik, Momentum, MKKP, Mi Hazánk) támogatottságának és szavazóbázisának alakulása a rendszerváltás utáni különböző periódusokban.
4. A politikai szocializáció elméletei.
5. Politikai szocializáció a Kádár-korszakban.
6. A Kádár-korszak szocializációjának öröksége.
7. A politikai szocializáció átalakulása az 1989/1990-ben bekövetett rendszerváltozás után.
8. A politikai szocializáció jellegzetességei 2010-et követően, az Orbán-rezsimben.
9. Generációs elméletek, generációs problémák, politikai generációs ellentétek.
10. A magyar társadalom legfontosabb demográfiai problémái.
11. A fiatalok problématérképe.
12. A magyar társadalom képzettségi, munkaerőpiaci helyzete és szerkezete.
13. Be- és kivándorlás problematikája a 2000-es években.
14. A politikai érdeklődés és a politikai gondolkodás alakulása a magyar társadalomban, különös tekintettel a fiatalokra.
15. A politikai érdeklődés központi jelentősége a politikai részvétel előrejelzésében.
16. Fiatalok és részvétel Magyarországon és külföldön.
17. A politikai részvétel különböző dimenziói Magyarországon.
18. A mai magyar társadalom legfontosabb társadalmi szintű problémái.
19. A magyar társadalom szerkezete, rétegződése.
20. A politikai közvélemény-kutatások eredményeinek változása a különböző választási ciklusokban.
21. A közvélemény-kutatás hatása a társadalomra.
22. A különböző empirikus kutatási módszerek alkalmazhatósága a politikatudományban.

**Szabó Máté**

*Egyetemes politikaelmélet története:*

1. Locke és Hobbes politikaelméletének összehasonlítása.
2. Hegel és Kant politikaelméletének összehasonlítása.
3. Platón és Hegel politikaelméletének összehasonlítása.
4. Burke és Hume politikaelméletének összehasonlítása.
5. J.S. Mill és Tocqueville politikaelméletének összehasonlítása.
6. Tocqueville és Hegel politikaelméletének összehasonlítása.
7. Arisztotelész és Machiavelli politikaelméletének összehasonlítása.
8. Platón, Morus, Campanella politikaelméletének összehasonlítása.
9. Globalizáció-elméletek.
10. Civil társadalom-elméletek.
11. Erőszakmentesség-elméletek.
12. Ökológiai politikaelméletek.
13. NGO-elméletek.
14. Jobboldali extremista elméletek.
15. Fasizmus-elméletek.
16. Kommunizmus-elméletek

# *Társadalmi mozgalmak és politikai tiltakozás*

1. Zöld pártok Európában.
2. Zöld érdekérvényesítés az Európai Unióban.
3. Alternatív mozgalmak Nyugat-Európában 1989. előtt és utána.
4. A nyugatnémet Zöldek párt ellenzékben és a kormányban.
5. Globalizáció-ellenes tiltakozások.
6. Globális NGO-k.
7. Globális mozgalmi hálózatok.
8. NGO-k Magyarországon.
9. NGO-k Európában.
10. Az Európai Unió NGO-politikája.
11. Zöld pártok Magyarországon.
12. Zöld pártok Nyugat-Európában.
13. Zöld pártok Kelet-Európában.
14. Tüntetések és rendőri kezelésük Magyarországon 1945-1949.
15. Tüntetések és rendőri kezelésük Magyarországon 1956.
16. Tüntetések és rendőri kezelésük Magyarországon 1956-1989.
17. Társadalmi mozgalmak a prekommunista 1945 előtti Magyarországon. (agrár, munkás, nő, ifjúsági, fasiszta, szélsőjobboldali cionista, nemzetiségi, nacionalista esettanulmányok)
18. Helyi polgári kezdeményezések Magyarországon 1989 után.
19. Civil szerveződés Magyarországon 1989 után.
20. Pártállami represszió a civil társadalom ellen Magyarországon és Kelet-Európában a kommunista rendszerekben.
21. Demokratizálódás és civil társadalom Magyarországon (1989-1999).
22. Ellenzéki mozgalmak Magyarországon és Kelet-Európában 1989 előtt.
23. Szamizdat, ellenkultúra, ellentársadalom Magyarországon 1989 előtt.

**Török Gábor**

1. **A magyar politikai rendszer egyes elemeinek vizsgálata**(kormány, parlament, államfő, választási rendszer, választások, népszavazások, pártrendszer stb. - esetleg regionális összehasonlításban)
2. **A rendszerváltás és az 1990 utáni magyar politikatörténet**(politikusportrék, egy politikai esemény vizsgálata, párttörténetek stb.)
3. **Politika és média kapcsolata, politikai napirend** (politikai ügyek vizsgálata, politika-média hatásmechanizmus, kampányok elemzése, kampánystratégiák vizsgálata, kockázatelemzés stb.)